# name
Seguiu-nos: estratègies de captura de tuits en català

# metadata.dc.description.abstract[].value
Twitter és una eina de microblogging utilitzada arreu del món per generar i compartir informació. La comunitat catalana la utilitza des del Govern fins als mitjans de comunicació, passant per persones amb diferent formació i estils de vida. No obstant això, a dia d'avui, a Catalunya, hi ha poques actuacions clares per preservar-la des d'una perspectiva de gestió bibliotecodocumental de Catalunya. Aquest article proposa una estratègia de captura de tuits per a la Biblioteca de Catalunya, que inclou criteris de selecció, metadades de preservació i previsions de creixement. Metodologia: S'analitzen els aspectes legals i tecnològics del Twitter, de la informació de l'arxiu Twitter de la Library of Congress, del portal amb estadístiques Twiter'n'Català i del PADICAT (Patrimoni Digital de Catalunya), per descriure l'estat de la qüestió de les possibilitats de preservació dels tuits que té la Biblioteca de Catalunya. Resultats: Els resultats recollits mostren que actualment fer servir una única eina no és suficient per filtrar, capturar i preservar els tuits. Els requeriments d'una institució que té com a objectiu la preservació a llarg termini fan semblar insuficients les eines existents a Internet. No obstant això, la necessitat d'actuar immediatament per no perdre el patrimoni digital fa que s'hagi d'actuar amb les eines i els recursos disponibles. Amb una combinació d'eines existents es poden millorar les estratègies de captura de tuits actuals.

# metadata.dc.relation.ispartof[].value
BiD: Textos Universitaris de Biblioteconomia i Documentació , 2013, vol. Desembre 2012, num. 29

# metadata.dc.rights[].value
cc-by-nc-nd (c) Locher, Anita E. et al., 2013

# metadata.dc.source[].value
Articles publicats en revistes (Biblioteconomia, Documentació i Comunicació Audiovisual)

# metadata.dc.title[].value
Seguiu-nos: estratègies de captura de tuits en català